Henricus Dei gratia Albanensis Episcopus, Apostolice Sedis legatus, dilecto filio Miloni Abbati Sancti Stephani Diuionis et uniuersis eiusdem Ecclesie filiis, in perpetuum. Pastoralis officii sollicitudine commonemur ut utilitatibus filiorum Ecclesie, debeamus prouidentiam exhibere; illis uero prerogatiuam gratem specialem nos debere meminimus, quos per uiam arduam incedentes, constat esse morum laudabiles, b... estate et fraterna concordes atque conspicuos caritate. Ideoque tuis, fili Abbas, et deuotis tuorum precibus annuentes, Ecclesiam de Theneisse cum decimis suis, liberaliter et legitime prestante uenerabili fratre nostro Stephano, Eduensi Episcopo, presente etiam et assentiente Capitulo suo, tibi et Ecclesie tue donatam, possidendam in perpetuum concedimus et auctoritate Dei et domini Alexandri Pape, nec non et ea qua fungimur per iniuncte nobis legationis officium, tam tibi quam successoribus tuis confirmamus et nostri sigilli munimine roboramus.